**Tájékoztatás beszámolóról**  
  
  
**Tisztelt Kolléganők, Kollegák!**

A 6/2018.(III.26.) MÜK szabályzat az ügyvédi hivatás etikai szabályairól és elvárásairól 12.6. pontjában írtak  alapján **az ügyvédi tevékenység gyakorlója a bejegyzésétől számított 6 hónapon belül** beszámolni köteles a területi kamara kijelölt bizottsága előtt.

A Szegedi Ügyvédi Kamara az Oktatási, Továbbképzési és Akkreditációs Bizottságot jelölte ki erre a feladatra.

**Az első beszámoló 2023. június 01. napján /csütörtök/ 9 órakor lesz a Szegedi Ügyvédi Kamara székhelyén (6722 Szeged, Gutenberg u.4.)**

A beszámolón azon ügyvédi tevékenységet gyakorlók kötelesek részt venni, akik 2018. július hó 01. napját követően jegyeztek be.

A beszámolón való részvételről az érintettek külön felhívást fognak kapni e-mailben illetve közzétesszük a Kamara honlapján is.

A beszámolón a részvétel és annak teljesítése kötelező és annak esetleges nem teljesítése fegyelmi eljárást vonhat maga után!

A beszámoló anyaga és feltételei az alábbiakban található:

12.6. Az ügyvédi tevékenység gyakorlója a bejegyzésétől számított hat hónapon belül köteles a területi ügyvédi kamara elnöksége által erre kijelölt bizottság előtt az **Üttv.,** valamint az Üttv. 158. § (1) bekezdés 1., 8.,16., 17., 20. pontjaiban, valamint – a kamarai jogtanácsos és a jogi előadó kivételével – az Üttv. 158. § (1) bekezdés 3., 12. és 14. pontjaiban felsorolt szabályzatokból beszámolni.  
  
158. § (1) A küldöttgyűlés szabályzatban rendelkezik  
**1. az ügyvédi hivatás és az ügyvédi tevékenység magatartási szabályairól (etikai szabályzat),**2. az ügyvédi tevékenység gyakorlója névhasználatáról,  
**3.****[[1]](https://webmail.telekom.hu/imp/dynamic.php?page=message&buid=37&mailbox=T2t0YXTDoXM&token=AJfAkmLczBMNxcc-8N-w8w1&uniq=1550654370306" \l "_ftn1" \t "F2JJ8I_YLmX6qsoErLcVRg1) az ügyvédi tevékenységhez kapcsolódó reklámra vonatkozó követelményekről,**  
4. a kamarai felvétel eljárási szabályairól,  
5. az ügyvédi felelősségbiztosítás követelményeiről,  
6. a kamarai tagdíj összegéről és a kamarai tagdíjnak a területi kamarák és a Magyar Ügyvédi Kamara közötti megosztásáról,  
7. a kirendelhető ügyvédek jegyzékéről, valamint a kirendelt ügyvédek kijelöléséről,  
**8. a fegyelmi eljárás részletes szabályairól**,  
9. az ügyvédjelöltek és a jogi előadók fogadalmáról,  
10. az ügyvédjelöltek és a jogi előadók bizottságának szabályairól,  
11. a kamarai tisztségviselők választásáról, delegálásáról és visszahívásáról,  
**12. az irodagondnok jogköréről, feladatairól, valamint eljárásának és díjazásának részletszabályairól**,  
13. a meghalt ügyvéd iratainak rendezéséről,  
**14. a letét- és pénzkezelés, valamint a letétnyilvántartás részletes szabályairól,**15. az európai közösségi jogász és a külföldi jogi tanácsadó által kötött együttműködési szerződés főbb tartalmi elemeiről,  
**16. az ügyvédi tevékenység gyakorlására jogosult által szerkesztett okiratok és mellékleteik elektronikus ügyintézés céljából történő elektronikus okirati formába alakítása technikai feltételeiről, az eredeti okiratok és mellékleteik - az ügyvédi tevékenység folytatása, szüneteltetése során és megszüntetését követő - őrzésének részletes szabályairól, az ügyvédi levéltár működéséről és az okiratok ügyvédi levéltárban történő elhelyezésének, kezelésének, továbbá a cégbíróság felhívására történő bemutatásának szabályairól,  
17. az ügyvédi tevékenység végzése érdekében beszerzett elektronikus aláírás használatával és a hozzá kapcsolódó ügyvédi kamarai feladatokkal kapcsolatos részletes szabályokról**,  
18. az ügyvédi tevékenység gyakorlásához szükséges elektronikus ügyintézési feltételekről,  
19. az ügyvédi és ügyvédasszisztensi tevékenység kamarai hatósági ellenőrzésének részletes szabályairól,  
**20.****[[2]](https://webmail.telekom.hu/imp/dynamic.php?page=message&buid=37&mailbox=T2t0YXTDoXM&token=AJfAkmLczBMNxcc-8N-w8w1&uniq=1550654370306" \l "_ftn2" \t "C4RtFnkaL_6hTaoyJDREvg1) a pénzmosás és a terrorizmus finanszírozása megelőzéséről és megakadályozásáról szóló törvényben és az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló törvényben meghatározott kötelezettségek körébe tartozó feladatok teljesítéséről, felügyeleti eljárásrendről, kockázatértékelésről és útmutatóról, valamint az auditált elektronikus hírközlő eszköz és működtetésének minimum követelményeiről, auditálásának módjáról és az ilyen eszköz útján végzett ügyfél-átvilágítás végrehajtásáról,**21. az ügyvédi tevékenységet folytatók továbbképzési kötelezettségéről, annak a nyilvántartásáról, a továbbképzés keretében elfogadható képzések, szakmai és tudományos tevékenységek követelményrendszeréről, valamint engedélyezésük, illetve elfogadásuk rendjéről,  
22. az ügyvédjelöltek és jogi előadók képzésének szabályairól, az ügyvédi tevékenység gyakorlására jogosultak, az ügyvédjelöltek és jogi előadók ezzel kapcsolatos feladatairól, valamint az ügyvédi kamaráknak az ügyvédjelöltek és jogi előadók képzésének megszervezésével kapcsolatos feladatairól,  
23. a külföldi ügyvédi joggyakorlat elfogadásának a feltételeiről,  
24. az ügyvédi tevékenység folytatására alkalmas irodahelyiségre vonatkozó követelményekről, a fiókiroda nyilvántartásával és hatósági ellenőrzésével kapcsolatos feladatok ellátásáért kérhető felügyeleti díj legmagasabb összegéről, valamint az egy címre bejelentett irodával, fiókirodával vagy alirodával rendelkező ügyvédekre, illetve ügyvédi irodákra vonatkozó eltérő szabályokról,  
25. az ügyvédjelöltek, jogi előadók és alkalmazott ügyvédek foglalkoztatásának feltételeiről,  
26. a 22. § (1) bekezdés g) pontja szerinti tagdíj- és egyéb tartozás mértékéről,  
27. az ügyvédi társulásra és az ügyvédi irodaközösségre vonatkozó részletes szabályokról,  
28.[[3]](https://webmail.telekom.hu/imp/dynamic.php?page=message&buid=37&mailbox=T2t0YXTDoXM&token=AJfAkmLczBMNxcc-8N-w8w1&uniq=1550654370306" \l "_ftn3" \t "nESxr6RebDFTfGfyKmFb5g1) a kamarai jogtanácsos által végzett okiratszerkesztés és ellenjegyzés szakmai követelményeiről, valamint a kamarai jogtanácsos ügyfelének az okiratszerkesztés és ellenjegyzés tekintetében igénybe vett munkavállalójával szemben támasztott követelményekről,  
29. a közvetítői eljárásról és a közvetítői eljárás költségeiről,  
30. más EGT-tagállamok ügyvédi nyilvántartást vezető szerveivel való kamarai együttműködésről,  
31. az ügyvédi letéti tevékenység kamarai hatósági ellenőrzése során a számlavezető megkeresése során alkalmazandó elektronikus űrlapról,  
32.[[4]](https://webmail.telekom.hu/imp/dynamic.php?page=message&buid=37&mailbox=T2t0YXTDoXM&token=AJfAkmLczBMNxcc-8N-w8w1&uniq=1550654370306" \l "_ftn4" \t "GhN5NlZfA1nieORALQoPKQ5) a fegyelmi büntetésként alkalmazható pénzbírság felhasználásáról,  
33. a regionális fegyelmi bizottságokra vonatkozó részletes szabályokról,  
34. az ügyvédi tevékenységet gyakorlók, valamint az ügyvédasszisztensek nyilvántartásának vezetésével kapcsolatos szabályokról,  
35. az ügyvédi kamarai nyilvántartás adatszerkezetének egységességére, a kamarai azonosító szám képzésére, az ügyvédi kamarai nyilvántartás informatikai rendszerének működtetésére és az ügyvédkereső működtetésére vonatkozó szabályokról,  
36. minden olyan kérdésben, amelyre az Alapszabály feljogosítja.

Szeged, 2023-05-16

**Kartársi üdvözlettel:**

**A Szegedi Ügyvédi Kamara az Oktatási, Továbbképzési és Akkreditációs Bizottsága**